ການພົບປະກັນ ລະຫວ່າງ ພວກສົ່ງເສີມ ການປະຕິຮູບ ແລະເຈົ້າໜ້າທີ່ ລັດຖະບານ ຮົງກົງ ບໍ່ຄືບໜ້າ
ການ​ພົບ​ປະກັນ ໃນ​ວັນ​ອັງຄານ​ວານ​ນີ້ ລະຫວ່າງ ພວກ​ສົ່ງ​ເສີມ ​ການ​ປະຕິ​ຮູບ​ການ​ເມືອງ ​ແລະ​ບັນດາ​ເຈົ້າ​ໜ້າ​ທີ່​ລັດຖະບານ​ ​ຍຸດຕິ​ລົງ ​ໂດຍ​ບໍ່​ມີຄວາມ​ຄືບໜ້າ​.​
ການພົບປະກັນ 2 ຊົ່ວໂມງໃນຮົງກົງໃນວັນອັງຄານວານນີ້ ລະ ຫວ່າງ ພວກສົ່ງເສີມການປະຕິຮູບດ້ານການເມືອງ ແລະບັນ ດາເຈົ້າໜ້າທີ່ລັດຖະບານໄດ້ຍຸດຕິລົງໂດຍບໍ່ໄດ້ຮັບຄວາມຄືບ ໜ້າໃດໆ ພາໃຫ້ພວກນັກສຶກສາປະທ້ວງ ຕັ້ງຄຳຖາມຂຶ້ນມາ ວ່າ ພວກເຂົາເຈົ້າຈະສືບຕໍ່ທຳການໂອ້ລົມເຈລະຈາກັນຕໍ່ໄປ ຫຼືບໍ? ການໂອ້ລົມສົນທະນາກັນທີ່ຖ່າຍທອດທາງໂທລະພາບ ໄດ້ ເປັນນະໂຍບາຍຂອງພວກທີ່ຈັດແຈງການປະທ້ວງ ເພື່ອໃຫ້ ຄວາມຄິດຄວາມເຫັນວ່າ ເປັນຫຍັງພວກເຂົາເຈົ້າຈຶ່ງທຳການ ປະທ້ວງມາໄດ້ດົນກວ່າ 3 ສັບປະດາຢູ່ຕາມຖະໜົນຫົນທາງ ສາຍຕ່າງໆໃນຮົງກົງ ໂດຍສົ່ງເສີມໃຫ້ມີການປົກຄອງຕົນເອງທາງດ້ານການເມືອງຫຼາຍຂຶ້ນຈາກປັກກິ່ງນັ້ນ ບັນດາເຈົ້າໜ້າທີ່ຮົງກົງຕອບໂຕ້ວ່າ ຄຳຮຽກຮ້ອງຂອງພວກນັກສຶກສາ ເປັນໄປບໍ່ໄດ້ທາງດ້ານກົດໝາຍ ທ່ານ Lester Shum ຫົວໜ້າສະຫະພັນນັກສຶກສາຮົງກົງໄດ້ສະແດງ ຄວາມແປກໃຈ ອອກມາໃນເຊົ້າວັນອັງຄານວານນີ້ທີ່ລັດຖະບານຍັງຮຽກຮ້ອງໃຫ້ພວກເຂົາເຈົ້າຮັບເອົາ ໂຄງຮ່າງຂອງປັກກິ່ງສຳລັບການເລືອກ ຕັ້ງໃນປີ 2017 ນັ້ນ ທ່ານ Lester Shum ກ່າວວ່າ ການພົບປະກັນໃນວັນອັງຄານວານນີ້ ໄດ້ອອກອາກາດສົດທາງໂທລະພາບ ອັນເປັນຄຳ ຮຽກຮ້ອງທີ່ສຳຄັນອັນນຶ່ງ ຂອງພວກປະທ້ວງ ໄດ້ມີ ການຖ່າຍທອດລາຍການນີ້ ຢູ່ຕາມ ສະຖານທີ່ການປະທ້ວງແຫ່ງຕ່າງໆ ໃນຮົງກົງ ຊຶ່ງເປັນເຂດເຄິ່ງປົກຄອງຕົນເອງຂອງຈີນ ນັ້ນ